SL
16.1.2023
Uradni list Evropske unije
C 15/17
Stranka v postopku v glavni stvari Spetsializirana prokuratura
Izrek 1) Člen 15(1) Direktive 2002/58/ES Evropskega parlamenta in Sveta z dne 12. julija 2002 o obdelavi osebnih podatkov in varstvu zasebnosti na področju elektronskih komunikacij (Direktiva o zasebnosti in elektronskih komunikacijah), kakor je bila spremenjena z Direktivo 2009/136/ES Evropskega parlamenta in Sveta z dne 25. novembra 2009, v povezavi s členi 7, 8 in 11 ter členom 52(1) Listine Evropske unije o temeljnih pravicah, je treba razlagati tako, da nasprotuje: — nacionalni zakonodaji, ki preventivno za namene boja proti hudim kaznivim dejanjem in preprečevanja resnih groženj javni varnosti, določa splošno in neselektivno hrambo podatkov o prometu in lokaciji, četudi ta zakonodaja omejuje to splošno in neselektivno hrambo na obdobje šestih mesecev in določa številna jamstva s področja hrambe in dostopa do zadevnih podatkov; — nacionalni zakonodaji, ki ne določa jasno in natančno, da je dostop do shranjenih podatkov omejen na to, kar je nujno potrebno za dosego cilja, ki se ga želi doseči s to hrambo.
2) Člen 15(1) Direktive 2002/58, kakor je bila spremenjena z Direktivo 2009/136, v povezavi s členi 7, 8 in 11 ter členom 52(1) Listine Evropske unije o temeljnih pravicah, in členoma 13 in 54 Direktive (EU) 2016/680 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ki jih pristojni organi obdelujejo za namene preprečevanja, preiskovanja, odkrivanja ali pregona kaznivih dejanj ali izvrševanja kazenskih sankcij, in o prostem pretoku takih podatkov ter o razveljavitvi Okvirnega sklepa Sveta 2008/977/PNZ, je treba razlagati tako, da nasprotujejo nacionalni zakonodaji, ki zagotavlja dostop pristojnim nacionalnim organom s področja kazenskih preiskav, do podatkov o prometu in podatkov o lokaciji, ki so zakonito shranjeni, ne da bi zagotavljala, da bi bile osebe, do katerih podatkov so dostopali ti nacionalni organi, o tem obveščene v obsegu, ki ga določa pravo Unije, in ne da bi imele na voljo pravno sredstvo zoper nezakonit dostop do teh podatkov.
(1)
UL C 338, 23.8.2021.
Sodba Sodišča (deseti senat) z dne 17. novembra 2022 (predlog za sprejetje predhodne odločbe Curtea de Apel Piteşti – Romunija) – SC Avicarvil Farms SRL/Ministerul Agriculturii şi Dezvoltării Rurale, Agenţia pentru Finanţarea Investiţiilor Rurale, Agenţia de Plăţi şi Intervenţie în Agricultură, Agenţia de Plăţi şi Intervenţie în Agricultură – Centrul Judeţean Vâlcea (Zadeva C-443/21) (1) (Predhodno odločanje – Skupna kmetijska politika (SKP) – Evropski kmetijski sklad za razvoj podeželja (EKSRP) – Uredba (ES) št.
1698/2005 – Člen 40 – Nacionalni program za razvoj podeželja 2007–2013 – Plačila za dobro počutje živali – Napake pri izračunu – Znižanje plačil s strani nacionalnih organov – Načelo varstva zaupanja v pravo – Načelo pravne varnosti) (2023/C 15/17) Jezik postopka: romunščina Predložitveno sodišče Curtea de Apel Piteşti